Številka: 352-952/2012-MPJU/1143

Datum: 26. 5. 2021

**NAVODILA PONUDNIKOM ZA PRIPRAVO PONUDBE ZA**

**JAVNI ANONIMNI NATEČAJ**

Izbor likovnih umetniških del v okviru projekta

»Ureditev prostorov za UE Vrhnika in ureditev arhiva za UE Ljubljana«

KAZALO

[Ime oziroma naziv in sedež investitorja 3](#_Toc67561631)

[Predmet javnega anonimnega natečaja 3](#_Toc67561632)

[Način oddaje predlogov javnega natečaja 3](#_Toc67561633)

[Rok in način predložitve predlogov 4](#_Toc67561634)

[Informacije v zvezi z odpiranjem prejetih predlogov 4](#_Toc67561635)

[Pravna podlaga in vir financiranja 5](#_Toc67561636)

[Temeljna pravila poslovanja 6](#_Toc67561637)

[Dostop do dokumentacije v zvezi z oddajo javnega naročila 6](#_Toc67561638)

[Obvestila in pojasnila v zvezi z dokumentacijo v zvezi z oddajo javnega natečaja 6](#_Toc67561639)

[Sestava dokumentacije v zvezi z oddajo javnega natečaja 6](#_Toc67561640)

[Arhitekturne podlage oziroma načrti, ki celovito predstavijo lokacijo 6](#_Toc67561641)

[Predvideno število odkupov umetniških del za posamezen investicijski projekt 7](#_Toc67561642)

[Kriteriji za presojo umetniške kakovosti predlaganih del in primernosti njihove umestitve v prostor 7](#_Toc67561643)

[Pogoji, ki jih morajo izpolnjevati predlagatelji, in način dokazovanja izpolnjevanja pogojev 7](#_Toc67561644)

[Najvišja končna vrednost umetniškega dela in znesek nagrad avtorjem 7](#_Toc67561645)

[Jezik ponudbe 8](#_Toc67561646)

[Stroški predloga 8](#_Toc67561647)

[Pravno varstvo 8](#_Toc67561648)

# Ime oziroma naziv in sedež investitorja

To naročilo izvaja Ministrstvo za javno upravo, Tržaška 21, 1000 Ljubljana, v svojem imenu in za svoj račun.

Naročnik vabi vse zainteresirane ponudnike, da predložijo ponudbo, skladno z zahtevami iz dokumentacije v zvezi z oddajo javnega naročila.

# Predmet javnega anonimnega natečaja

Predmet javnega anonimnega natečaja je izbor **likovnih umetniških del (fotografija, slikarstvo, grafika in ilustracija).**

1. Tema natečaja je narava s poudarkom na motivu krajine.

Naročilo je razdeljeno na dva sklopa:

Sklop 1: sem sodijo večja slikarska dela – 4 reprezentativna slikarska dela

Sklop 2: sem sodijo manjša dela (okvirno 40 oz. do 60 del)

V kolikor v teh Navodilih ponudnikom za pripravo ponudbe (v nadaljevanju: navodila) ni izrecno določeno, za kateri sklop gre, veljajo določila za oba sklopa, ki sta predmet tega naročila.

Posamezni ponudnik lahko odda ponudbo oziroma predloge v okviru enega ali obeh sklopov.

# Način oddaje predlogov javnega natečaja

Predlagatelji so pravne ali fizične osebe, ki se udeležijo natečaja s svojimi natečajnimi predlogi umetniških del.

Predlagatelj mora v predlogu navesti, kdo je avtor oziroma so avtorji umetniškega dela. Za umetniško delo, ki je delo več avtorjev, se mora predložiti dogovor, s katerim so opredeljena medsebojna avtorska razmerja oziroma delež posameznih soavtorjev. Avtor lahko določi, ali naj se pri objavi umetniškega dela navede njegovo avtorstvo in s kakšno oznako. Če je predlagatelj skupina fizičnih oseb, mora taka skupina določiti predstavnika skupine.

Kot predlagatelj ali avtor del ne sme nastopati oseba, ki:

-        je razpisovalec javnega natečaja ali skrbnik za izvedbo javnega natečaja,

-        je izdelala ali sodelovala pri izdelavi javnega natečaja,

-        je bila imenovana za člana strokovne komisije,

-        je med javnim natečajem delodajalec članu strokovne komisije,

-        je med javnim natečajem lastnik ali solastnik družbe, v kateri dela član strokovne komisije, oziroma je poslovodna oseba druge organizacije.

# Rok in način predložitve predlogov

Predlagatelj odda predlog v ovojnici, v kateri sta dve ločeni ovojnici, ki ne bosta z ničimer razkrivali identitete predlagatelja, na naslov: RS, Ministrstvo za javno upravo, Tržaška cesta 21, 1000 Ljubljana.

Ovojnici morata biti označeni s pripisom »Ovojnica 1 – NATEČAJNI POGOJI, OBRAZCI« in »Ovojnica 2 – PREDLOG UMETNIŠKEGA DELA«, obe pa morata biti opremljeni z isto štirimestno šifro, ki jo določi predlagatelj.

V ovojnico 1 ponudnik vloži tudi Obrazec št. 1, ki vsebuje podatke prijavitelja.

V ovojnico 2 pa ponudnik vloži Obrazec št. 2, ki vsebuje seznam in opis ponujenih del.

Rok za predložitev predlogov je do vključno četrtka, 8. 7. 2021.

Po preteku roka za predložitev ponudb ponudbe ne bo več mogoče oddati ali umakniti.

# Informacije v zvezi z odpiranjem prejetih predlogov

Predloge, prispele na javni natečaj, odpira skrbnik za izvedbo javnega natečaja. Skrbnik za izvedbo javnega natečaja odpre zunanjo ovojnico in ovojnico 1, preveri pravočasnost in popolnost predlogov ter izpolnjevanje pogojev. Predlagateljev se ne poziva na dopolnitev vlog.

Prepozni predlogi se neocenjeni in nepregledani vrnejo predlagateljem na podlagi podatkov iz ovojnice 1. Nepopolni predlogi in predlogi, ki ne izpolnjujejo pogojev, se izključijo iz nadaljnjega postopka in se neocenjeni vrnejo predlagateljem. Preostali predlogi se uvrstijo v postopek ocenjevanja.

O odpiranju predlogov se sestavi zapisnik.

Skrbnik za izvedbo javnega natečaja predloži strokovni komisiji v ocenjevanje predloge umetniških del v ovojnicah 2.

Strokovna komisija pregleda predloge umetniških del in jih oceni. Ocene obrazloži v skladu s kriteriji umetniške kakovosti predlaganih del in primernosti njihove umestitve v prostor, ki so določeni v javnem natečaju. Strokovna komisija med predlogi, uvrščenimi v postopek ocenjevanja, izbere tri avtorje in predlaga višino nagrad. Če je prispelih predlogov manj kot pet, strokovna komisija izbere samo prvouvrščenega avtorja. Na podlagi uvrstitve predlogov v ocenjevalnem postopku strokovna komisija določi višino nagrad avtorjem. V skladu z besedilom javnega natečaja določi število odkupov umetniških del in znesek odkupnih vrednosti umetniških del. Če med prispelimi predlogi po oceni strokovne komisije ni primernih predlogov, lahko strokovna komisija predlaga, da se postopek ponovi. Strokovna komisija je pri svojih odločitvah samostojna.

Strokovna komisija sestavi poročilo o izbiri, ki za vsak predlog, uvrščen v postopek ocenjevanja, obsega:

-        šifro predloga,

-        naziv umetniškega dela, navedenega v predlogu,

-        strokovno oceno ter obrazložitev v skladu s kriteriji za presojo umetniške kakovosti predlaganih del in primernosti njihove umestitve v prostor, določen v javnem natečaju,

-        vrstni red uvrstitve predloga v ocenjevalnem postopku.

Poročilo o izbiri podpišejo vsi člani strokovne komisije. Po končani izbiri se opravi identifikacija avtorjev.

Anonimnost predlagateljev se spoštuje, dokler strokovna komisija ne sprejme odločitve o izbiri.

Na podlagi izbire in identifikacije avtorjev strokovna komisija pripravi in posreduje predlog investitorju, ki ga podpišejo vsi člani strokovne komisije in, ki obsega:

-        vrstni red uvrstitve predlogov v ocenjevalnem postopku,

-        šifre predlogov,

-        nazive umetniških del,

-        nazive avtorjev v skladu z drugim odstavkom 11. člena Pravilnika o izvedbi javnega natečaja za izbiro umetniških del v javnih investicijskih projektih (Uradni list RS, št. 9/18, v nadaljevanju pravilnik),

-        ocenjeno vrednost umetniških del,

-        število predlaganih nagrad po vrstnem redu,

-        višino posamezne denarne nagrade,

-        seznam umetniških del, predlaganih za odkup,

-        znesek odkupa posameznega umetniškega dela,

-        utemeljitev predloga.

.

Če strokovna komisija ne predlaga nobenega nagrajenca, lahko predlaga, da se postopek ponovi.

Investitor na podlagi poročila o izbiri in predloga strokovne komisije izda obrazložen sklep o izbiri in nagradah oziroma odloči, da se ne izbere noben avtor. Investitor je pri odločanju vezan na predlog strokovne komisije. Obvestilo o izbiri se objavi na isti način, kot je bil objavljen javni natečaj. Investitor obvesti predlagatelje o izbiri.

Investitor po objavi obvestila o izidu javnega natečaja predstavi umetniška dela z javno predstavitvijo umetniških del in objavo imen avtorjev v skladu z drugim odstavkom 11. člena pravilnika. Sodelujoči avtorji s prijavo na javni natečaj soglašajo z javno predstavitvijo natečajnih del in objavo imen avtorjev v spremljajočih gradivih, publikacijah, v strokovnih ali drugih medijih.

Po končanem postopku javnega natečaja bo investitor umetniška dela, ki ne bodo nagrajena oziroma odkupljena, vrnil predlagateljem.

Javnost ne more prisostvovati ocenjevanju in vrednotenju predlogov ter sprejemanju poročila predlogov na strokovni komisiji.

# Pravna podlaga in vir financiranja

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področjem, ki je predmet javnega naročila.

# Temeljna pravila poslovanja

## Dostop do dokumentacije v zvezi z oddajo javnega naročila

Dokumentacijo v zvezi z oddajo javnega natečaja lahko ponudniki dobijo na spletni strani naročnika, na naslovu <http://www.mju.gov.si/>.

Odkupnine za dokumentacijo v zvezi z oddajo javnega naročila ni.

## Obvestila in pojasnila v zvezi z dokumentacijo za oddajo javnega natečaja

Obvezni sestavni del oddaje predlogov sta tudi dva obrazca.

* Obrazec št. 1: tabela s podatki o prijavitelju in
* Obrazec št. 2: tabela predlaganih del, predlagana cena, priložene fotografije predlaganih del in izjava predlagatelja.

Komunikacija s ponudniki o vprašanjih v zvezi z vsebino natečaja in v zvezi s pripravo ponudbe poteka izključno preko skrbnika javnega natečaja.

Naročnik bo zahtevo za pojasnilo dokumentacije v zvezi z oddajo javnega natečaja oziroma kakršnokoli drugo vprašanje v zvezi z natečajem štel kot pravočasno, v kolikor bo poslana na elektronski naslov skrbnika natečaja najkasneje 3 dni pred rokom za predložitev predlogov, to je najkasneje 5. 7. 2021.

Naročnik ne bo odgovarjal na komentarje.

Pristojna oseba za dajanje informacij je Tanja Pihlar ([tanja.pihlar@gov.si](mailto:tanja.pihlar@gov.si), 01/478 1694).

Predlagatelji se lahko ob predhodnem dogovoru oz. prijavi tudi oglasijo na objektu in si ga ogledajo.

# Sestava dokumentacije v zvezi z oddajo javnega natečaja

Dokumentacijo v zvezi z oddajo javnega naročila sestavljajo:

1. Navodila ponudnikom za pripravo ponudbe,
2. Situacija območja,
3. Tloris pritličja,
4. Tloris 1. nadstropja,
5. Prijavni obrazec št. 1 in
6. Prijavni obrazec št. 2.

# Arhitekturne podlage oziroma načrti, ki celovito predstavijo lokacijo

Sestavni del razpisne dokumentacije je situacija območja in tlorisa pritličja ter 1. nadstropja objekta, kjer naj bi se umetniška dela razstavila.

Razstavili bi jih na hodniku v pritličju in prvem nadstropju, v veliki in mali sejni sobi ter v pisarni načelnice. Če bo del več, se bodo razstavila tudi v pisarnah zaposlenih.

# Predvideno število odkupov umetniških del za posamezen investicijski projekt

Število odkupov umetniških del za investicijski projekt določi strokovna komisija po zaključku prijavnega postopka.

Najnižje in najvišje število predlaganih del za odkup je med 1 (npr. večje slikarsko delo) in 15 (več manjših del, pri čemer sledimo logiki čim večje enotnosti del).

# 

# Kriteriji za presojo umetniške kakovosti predlaganih del in primernosti njihove umestitve v prostor so:

* kakovost, originalnost in ustreznost prijavljenih del v okviru predlagane tematike;
* ustrezna izvedba del v predpisanih zvrsteh (slikarstvo, grafika, ilustracija in fotografija);
* prijavljena dela dopolnjujejo in celovito zaokrožajo prostorsko ureditev.

# Pogoji, ki jih morajo izpolnjevati predlagatelji, in način dokazovanja izpolnjevanja pogojev:

Izpolnjen obrazec št. 1 in seznam del z opisi (obrazec št. 2).

# Najvišja končna vrednost umetniškega dela in znesek nagrad avtorjem

Strokovna komisija med predlogi, uvrščenimi v postopek ocenjevanja, izbere tri avtorje in predlaga višino nagrad. Če je prispelih predlogov manj kot pet, strokovna komisija izbere samo prvouvrščenega avtorja. Na podlagi uvrstitve predlogov v ocenjevalnem postopku strokovna komisija določi višino nagrad avtorjem. V skladu z besedilom javnega natečaja določi število odkupov umetniških del in znesek odkupnih vrednosti umetniških del.

Investitor nameni najmanj 70 odstotkov sredstev iz 3. točke tega sklepa za izplačilo nagrad avtorjem in odkupe likovnih umetniških del, to je najmanj 34.359,54 EUR.

Vrednost nagrad se določi glede na vrednost nagrajenega umetniškega dela in število izbranih umetniških del. Skupna vrednost vseh nagrad ne sme presegati 20 odstotkov najvišje vrednosti umetniškega dela.

Vrednosti, ki jih bo določila strokovna komisija, so končne, torej z vključenimi vsemi davki (ne glede na pravni status dobitnikov nagrad oziroma odkupov).

Najvišja končna vrednost umetniškega dela se določi z zneskom 6.000,00 EUR.

Zneski nagrad avtorjem znašajo skupaj 3.000,00 EUR, ta vrednost pa bo razdeljena enakovredno med tri avtorje/-ice.

### Jezik ponudbe

Vsi dokumenti v zvezi s ponudbo morajo biti v slovenskem jeziku.

### Stroški predloga

Vse stroške, povezane s pripravo in predložitvijo predloga, nosi ponudnik.

# Pravno varstvo

Postopek javnega anonimnega natečaja za izbiro umetniških del za »Ureditev prostorov za UE Vrhnika in ureditev arhiva za UE Ljubljana« se vodi v skladu z določili 79.č člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg, v nadaljevanju ZUJIK) in Pravilnika o izvedbi javnega natečaja za izbiro umetniških del v javnih investicijskih projektih (Uradni list RS, št. 9/18).

Investitor na podlagi poročila o izbiri in predloga strokovne komisije izda obrazložen sklep o izbiri in nagradah oziroma odloči, da se ne izbere noben avtor.

Na podlagi ugotovitev zapisnika o odpiranju predlogov, bo minister s posamičnim sklepom zavrgel vlogo oziroma predlog, ki ne bo pravočasen ali popoln ali ki ga ne bo vložila upravičena oseba.

Boštjan Koritnik

minister